**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: sebességkorlátozás Szent Imre utca

**Tisztelt Képviselő-testület!**

Lakossági megkeresés érkezett Polgármester úrhoz a Kisbér, Szent Imre utcában 30 km/h-s sebességkorlátozásra.

Összesen 4 db táblára lenne szükség, melynek költsége a korábbi táblarendelések alapján kb. 35.500,- Ft./tábla + a beton, amibe állítják.

A bizottsági ülésen szóba került az utca lakóövezetté nyilvánítása is.

A közúti közlekedés szabályairól szóló 1/1975. (II. 5.) KPM–BM együttes rendelet (KRESZ) 17. § (1) bekezdés j) „Lakó-pihenő övezet” (122. ábra); és k) „Lakó-pihenő övezet vége” (123. ábra) szerinti táblákat kellene kihelyezni.

A KRESZ a következőket tartalmazza lakó-pihenő övezetre:

A képen szöveg, képernyőkép, sor látható

Automatikusan generált leírás

A képen tervezés látható

Automatikusan generált leírás közepes megbízhatósággal„*Közlekedés lakó-pihenő övezetben \**

*39/A. § \* (1) \* Lakó-pihenő övezetbe – a „Lakó-pihenő övezet” jelzőtáblától a „Lakó-pihenő övezet vége” jelzőtábláig terjedő területre – csak a következő járművek hajthatnak be:*

*a) kerékpár,*

*b) \* az ott lakókat vagy az oda látogatókat szállító személygépkocsi, a személygépkocsi kivételével a legfeljebb 3500 kg megengedett legnagyobb össztömegű gépkocsi, a betegszállító gépjármű, motorkerékpár, a motoros tricikli és ezekhez kapcsolt pótkocsi, segédmotoros kerékpár, állati erővel vont jármű és kézikocsi, a kommunális szemét szállítására szolgáló jármű, továbbá az oda áruszállítást végző legfeljebb 3500 kg megengedett legnagyobb össztömegű tehergépkocsi,*

*c) \* az ott lakók és oda költözők költöztetését végző tehergépkocsi,*

*d) az oda látogatókat szállító autóbusz,*

*e) \* az oda építő- és tüzelőanyagot szállító tehergépkocsi és hozzákapcsolt pótkocsi,*

*f) az út- és közmű építésére vagy fenntartására, köztisztasági, rendvédelmi, betegszállítási, közegészségügyi feladat, illetőleg postai gyűjtő- és kézbesítő szolgálat ellátására szolgáló jármű, ha ez feladata ellátása érdekében elkerülhetetlen,*

*g) \* a mozgáskorlátozott személy által vezetett vagy az őt szállító jármű és annak vezetője.*

*(2) A lakó-pihenő övezetben járművel legfeljebb 20 km/óra sebességgel szabad közlekedni.*

*(3) A lakó-pihenő övezetben a vezetőnek fokozottan ügyelnie kell a gyalogosok (különösen a gyermekek) és a kerékpárosok biztonságára. Ha az úton járda nincs,*

*a) a gyalogosok az utat teljes szélességében használhatják, a járművek forgalmát azonban szükségtelenül nem akadályozhatják,*

*b) járművel várakozni csak az erre kijelölt területen szabad.”*

Az utca keskeny, szembe jövő forgalom esetén a gépjárművek egymás melletti elhaladása nehézkes, a sebesség korlátozása indokolt lehet, de tábla kihelyezésekor a kérdés mindig az, hogy azzal a kívánt cél elérhető-e. Tapasztalatok alapján a fizikai akadály az, ami a gyorsan hajtókat lassításra bírja. Forgalomcsillapító küszöb kihelyezésekor pedig mindig kérdés, ki elé kerüljön, mert azt az autósok próbálják kikerülni, lassítanak előtte, majd gyorsítanak, melynek plusz hangja van az alapzaj mellett.

Felmerült továbbá traffipax beszerzésének a lehetősége is, melynél kérdéses, kié lesz a bevétel.

A Szent Imre utcának is közös a problémája a vele párhuzamos Perczel Mór utcáéval, bármelyiken történik az autósokat érintő korlátozás, a forgalom egyből megjelenik a másik utcán, illetve a Köztársaság utcán.

Korábban volt már arra példa, hogy egyirányúsítva lett a két utca, de a tábla, mely erről rendelkezett, hamar eltávolításra került ismeretlenek által.

Az utca forgalmának szabályozása továbbá összefügg a kapcsolódó ászári két utcáéval is, így bármilyen döntés meghozatala előtt javasoljuk Ászár Község Önkormányzatával történő egyeztetést.

Kérem a lakossági kérelem szíves megvitatását és döntés hozatalát.

Kisbér, 2025. szeptember 11.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

felhatalmazza a város polgármesterét tárgyalások folytatására Ászár polgármesterével a Szent Imre utca és a Perczel Mór utca forgalmának szabályozása kapcsán.

**Határidő:** azonnal

**Felelős:** Sinkovicz Zoltán polgármester